b'\n_START_ARTICLE_\nCristiano da Matta\n_START_SECTION_\n\xc5\xbdivljenjepis\n_START_PARAGRAPH_\nPrvi ve\xc4\x8dji uspeh je dosegel v prvenstvu Brazilske Formule 3, kjer je v sezoni 1994 osvojil naslov prvaka. V sezoni 1999 je debitiral v ameri\xc5\xa1ki seriji CART, kjer je zasedel osemnajsto mesto v dirka\xc5\xa1kem prvenstvu. V naslendji sezoni 2000 je dosegel prvo zmago, skupno pa zasedel deseto mesto v prvenstvu. V sezoni 2001 je dosegel tri zmage in \xc5\xa1e dve uvrstitvi na stopni\xc4\x8dke, kar mu je skupno prineslo peto mesto v prvenstvu. V sezoni 2002 pa je dosegel svoj najve\xc4\x8dji uspeh v karieri, saj je s sedmimi zmagami osvojil prvenstvo. Nato je v sezoni 2003 napredoval v Formulo 1, kjer je dosegel \xc5\xa1tiri uvrstitve med dobitnike to\xc4\x8dk, \xc5\xa1esti mesti na Velikih nagradah \xc5\xa0panije in Nem\xc4\x8dije ter sedmi mesti na Velikih nagradah Velike Britanije in Japonske. V naslednji sezoni 2004 je osvojil to\xc4\x8dke le enkrat s \xc5\xa1estim mestom na dirki za Veliko nagrado Monaka, kariero v Formuli 1 pa je zaklju\xc4\x8dil \xc5\xa1est dirk pred koncem sezone. V sezoni 2005 se je vrnil v serijo Champ Car, kjer je dosegel eno zmago in enajsto mesto v prvenstvu, v sezoni 2006 pa je do\xc5\xbeivel hudo nesre\xc4\x8do, ko je na dirki tr\xc4\x8dil v jelena, \xc5\xa1e vedno pa ni popolnoma okreval.\n_START_SECTION_\nRezultati\n_START_PARAGRAPH_\n(legenda)'